text: – Vit síggja ein stóran tørv á at hjálpa familjum, ið hava trupulleikar av rúsdrekka og rúsevnum, og at arbeiða fyribyrgjandi, so at fólk ikki koma út í trupulleikar av rúsi, sigur Dakko Petersen, aðalskrivari í Bláa Krossi Føroya. Okkara arbeiði hevur gjørt stóran mun fyri nógv børn, ung og familjur – og nógv av tí var ikki gjørligt uttan okkara nógvu stuðlar. Vit eru takksom fyri allan stuðul og vóna, at Føroya fólk fylgir væl við tann 26. mars og vil hjálpa okkum at hjálpa fleiri børnum, ungum og familjum.
text: #000004
text: Vanliga verður gingið við bússum og bankað uppá hurðar kring landið, men í ár sleppur Blái Krossur í góðum samstarvi við KVF inn í stovuna hjá Føroya fólki ístaðin við eini sending, ið kemur at varpa ljós á ofta fjaldu trupulleikarnar, ið raka nógv børn, ung og familjur í Føroyum.
text: #000005
text: Í familjum, har eitt foreldur er rúsbundið, er tað ofta rúsurin, sum setir dagsskránna. Tað er rúsurin, sum tekur uppmerksemið og orkuna í familjuni. Ein barndómur við foreldrum, sum drekka ov nógv, kann fyri mong hava avleiðingar – eisini langt inn í vaksna lívið. Tí kann tað hjálpa at hava eitt stað at viðgera, hvussu rúsurin ávirkar ella hevur ávirkað teg. Títt Rúm er staðið til júst hetta.
text: #000007
text: Tað verður mett, at eini 1200 børn í Føroyum í dag vaksa upp í heimi við rústrupulleikum. Títt Rúm hevur í fleiri ár verið kent sum ‘Øll hava rætt til góð barnaár’, men broytti navn í 2021 til eitt styttri og lættari navn – men hugsjónin er tann sama. Títt Rúm er eitt ókeypis tilboð til børn, ung og vaksin í aldrinum 0-35 ár og til familjur teirra, sum hava tað trupult orsakað av, at rúsanin fyllir – ella hevur fylt – ov nógv í familjuni.
text: #000008
text: – Nógv ung hugsa, at “tað sikkurt er verri hjá onkrum øðrum”, og og hava tí ringt við at søkja sær hjálp, sigur Alisa Hammer, fyribyrgingarleiðari. Vit arbeiða tó eftir tí fatan, at um tú upplivir støðuna trupla, so er støðan trupul. Um tú følir, at rúsnýtslan hjá einum ella báðum tínum foreldrum ella systkjum ávirkar teg á ein neiligan hátt, so kanst tú fáa hjálp frá okkum.
text: #000009
text: Genta 14 ár: ”Tað var ræðuligt allatíðina at goyma, at babba drakk.”Drongur 10 ár: “Eg fann útav, at tað eri ikki bara eg.”Genta 12 ár: “At møta øðrum, sum eru í líknandi støðu, hevur gjørt, at eg ikki kenni meg so einsamalla meira, og eg skilji nú, at tað ikki er mín skyld, at mamma drekkur.”
text: #000011
text: – Nógv kenna eitt trýst til at rúsa seg, men vit ynskja at taka hetta trýstið burtur, og at tað skal vera okay at siga nei, um ein ikki hevur hug, sigur Lív Brúsá, samskipari. Eisini ynskja vit at fyribyrgja, at ung koma út fyri keðiligum hendingum orsakað av rúsi, og at ung gerast bundin at rúsevnum ella rúsdrekka.
text: #000014